[Video] Kleuters 'n internetsensasie ná hulle pa se onderhoud kelder | Maroela Media
[Video] Kleuters 'n internetsensasie ná hulle pa se onderhoud kelder
'n Skreeusnaakse video, waarin 'n politieke kenner tydens 'n regstreekse Skype-onderhoud met BBC oor die vervolging van die Koreaanse president praat, doen die ronde op sosiale media nadat sy skattige kinders toegang tot die kantoor gekry het en behoorlik die aandag op hulself gevestig het.
Prof. Robert Kelly van die Pusan Nasionale Universiteit, 'n kenner in Koreaanse politiek, moes hom omtrent inhou toe sy kleuterdogtertjie skielik tydens die regstreekse uitsending by die deur inbars, gevolg deur haar bababoetie in 'n loopraam.
Kelly was in die middel van 'n onderhoud met BBC oor die vervolging van pres. Park Geun-hye toe die voorval plaasgevind het.
Dit is egter die paniekbevange optrede van Kelly se vrou wat duisende internetgebruikers op hol het.
Die vrou kom by die kantoor ingestorm om die kinders gou daar weg te kry. Die deur, wat intussen toegeslaan het, maak die situasie selfs meer ongemaklik en die man moet bontstaan tot die vrou eindelik die kinders uit die kantoor het en na die deur "kruip" om dit toe te maak.
Kelly vra dan weer om verskoning voor hy weer met sy onderhoud voortgaan.
BBC Korea video
[Foto's] Vervalle sementfabriek word skouspelagtige woonplek
[Video] Rukwind waai vragmotor op hoofweg om
Vrek snaaks ???
Baie spesiaal!! Kinders wil so graag by hulle pa wees
Die beste is as die baba in die loopring ook agterna aangesuiker kom, oe jinne ek het gelag. Te ougat.
Hahahaha dis so snaaks. Dink nie die pa het dit so koel hanteer na die onderhoud nie…. Hoop hy koel gou af.